In nomine sanctae et individuae Trinitatis. Ego Hugo, Autisiodorensis episcopus, notum fieri volo tam futuris quam presentibus quod Holdoerius filius Johannis Capelli, Nazarea uxore sua et Gerardo fratre suo laudantibus, monasterio Pontiniacensi, in manu nostra, quicquid in territorio Sanctae Porchariae, exceptis solum modo hominibus suis, possidebat, concessit. Insuper et ab ipso eidem ecclesiae, eisdemque similiter laudantibus, de hoc quod habebat in nemore de Contest, tercia pars concessa est. Et ut hec rata inconcussaque sine contradictione succedentium tenerentur, sigillo nostro muniri precepit. Qui etiam, pro his omnibus, a monachis predicti monasterii XXti libras accepit. Testes sunt: Guido de Siliniaco, Galterus de Meseranno et Galterius Buxsacré, monachi Pontiniacenses; Rainaudus archidiaconus Autisiodorensis, Bernardus de Monte regio et Stephanus de Sancto Germano, canonici Autisiodorenses; Herveus, prepositus meus, et Bonus Filius, meus famulus. Actum apud Autisiodorum, anno ab Incarnatione [fº 15, 1re col.] Domini Mº XLº Vº, epacta XXa Va, indictione VIIIa, Eugenio papa, Ludovico rege Francorum et duce Aquitanorum.